ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
పరిశుభ్రత/ పారిశుద్ధ్య ప్రమాణిక తనిఖీ ఏజెన్సీలకు గుర్తింపు పథకాన్ని ప్రారంభించిన క్యూసిఐ
గుర్తింపు పొందిన పరిశుభ్రత/ పారిశుద్ధ్య ప్రమాణిక తనిఖీ ఏజెన్సీల  సంఖ్యను దేశంలో పెంచడం ద్వారా పారిశుద్ధ్య ప్రమాణాలను పెంచాలని పరిశుభ్రత/ పారిశుద్ధ్య ప్రమాణిక తనిఖీల ఆమోదం పొందేందుకై ఎఫ్ ఎస్ ఎస్ ఎ ఐ ఆదేశాలతో భారత యోగ్యతా మండలి  ఒక పథకంతో ముందుకు వచ్చింది. ఈ పథకం వివరాలు క్యూసిఐ వెబ్సైట్ లో అందుబాటులో ఉన్నాయి.
ఆహారాన్ని నేరుగా కానీ లేక ఆ కారణంతో కానీ వినియోగదారులకు సరఫరా చేసే ఆహార వ్యాపారాలకు ఆహార పరిశుభ్రత/ పారిశుద్ధ్య ప్రమాణిక పథకం  అన్న ఎఫ్ ఎస్ ఎస్ ఎ ఐ చొరవ ఒక ధృవీకరణ వ్యవస్థ. తనిఖీ సమయంలో ఉన్న పరిరక్షణ పరిస్థతులను, ఆహార పారిశుద్ధ్యాన్ని బట్టి ఆహార సంస్థల రేటింగ్ ఆధారపడి ఉంటుంది. ఈ పరిశుభ్రత రేటింగ్ అనేది స్మైలీల  ఉంటుంది, వినియోగదారులు కూర్చునే ప్రాంతానికి ఎదురుగా ఈ సర్టిఫికెట్ను ప్రదర్శించాలి. ఎఫ్ ఎస్ ఎస్ ఎఐ నిర్దేశించిన భద్రతా విధానాలకు, ఆహార పరిశుభ్రతకు లోబడి సంస్థలు ఉన్నాయా లేదా అని ధృవీకరించవలసిన బాధ్యత గుర్తింపు పొందిన పారిశుద్ధ్య ప్రమాణాల తనిఖీ ఏజెన్సీలది.
పారిశుద్ధ్య, భద్రత ప్రమాణాలను ఆహార వ్యాపారస్తులు మెరుగుపరచుకునేలా ప్రోత్సహిస్తూ, వినియోగదారులు తాము ఏ ఆహార దుకాణంలో తినాలనే ఎరుకతో కూడిన ఎంపిక/ నిర్ణయం తీసుకునేందుకు పథకం అనుమతించాలన్నది లక్ష్యం. ప్రస్తుతం ఈ పథకం ఆహార సేవా సంస్థలు , స్వీట్ షాపులు, బేకరీలు, మాంసం రిటైల్ దుకాణాలకు వర్తిస్తోంది.
ఎఫ్ ఎస్ ఎస్ ఎఐ నిర్దేశించిన భద్రతా విధానాలు, ఆహార పరిశుభ్రతకు అనుగుణంగా ఉన్నాయా లేదా అన్న విషయాన్ని గుర్తింపు పొందిన పరిశుభ్రత ప్రమాణాల తనిఖీ ఏజెన్సీలు ధృవీకరిస్తాయి.
పరిశుభ్ర ప్రమాణాల పథకం అన్నది వినియోగదారులలో చైతన్యాన్ని సృష్టించడంలో నూ, ఆహార వ్యాపరం చేసేవారిలో స్వీయ అనువర్తన సంస్కృతిని పెంపొందించడంలో ఒక సాధనంగా ఉంటాయని, ఎఫ్ ఎస్ ఎస్ ఎఐ సిఇఒ అరుణ్ సింఘల్ చెప్పారు.
ఆహార గుణాత్మకతను, ప్రాథమిక పారిశుద్ధ్యం పట్ల భారతీయ వినియోగదారులలో, ఆహార సేవా సంస్థలలో విశ్వాసాన్ని మెరుగుపరచడంలో తోడ్పడే అద్భుతమైన చొరవే ఎఫ్ ఎస్ ఎస్ ఎఐ, క్యూసిఐల హైజీన్ రేటింగ్, దాని గుర్తింపు పథకం అని క్యూసిఐ చైర్మన్ అదిల్ జైనుల్ భాయ్ ఉద్ఘాటించారు.
ఈ రకమైన ప్రమాణాలు, అనుసరణ అంచనా ఎప్పడూ కూడా ఆహార సర్వీసు దుకాణాలకు మెరుగైన డిమాండ్ కలిగేలా, వినియోగదారునిలో మెరుగైన విశ్వాసానికి దారి తీస్తుంది.
మహమ్మారి సమయంలో దేశంలో పరిశుభ్రత గురించి వినియోగదారులలో కలిగిన చైతన్యం, ఆందోళనల నేపథ్యంలో ఆహార పరిశుభ్రత, భద్రత అనేది ఎఫ్ ఎస్ ఎస్ ఎఐ, క్యూసిఐలు చేపట్టిన ముఖ్య చొరవ అని క్యూసిఐ సెక్రటరీ జనరల్ డాక్టర్ ఆర్.పి.సింగ్ అన్నారు. ముందు ముందు ఈ చొరవ వినియోగదారులు సరైన దుకాణాలు ఎంచుకోవడానికి తోడ్పడడమే కాక, ఆహార దుకాణాలు తమ బ్రాండ్ పట్ల విశ్వాసాన్ని సృష్టించుకుని, వృద్ధి చెందుతున్న ఈ రంగంలో తమ ఉనికిని మరింత మెరుగురచుకునే ప్రోత్సాహకాన్ని ఇస్తుంది.
ప్రధాన మంత్రి కార్యాలయం
డిసెంబర్ 7వ తేదీన ఆగ్రా మెట్రో ప్రాజెక్టు నిర్మాణ పనులను ప్రారంభించనున్న - ప్రధానమంత్రి
ఆగ్రా మెట్రో ప్రాజెక్టు నిర్మాణ పనులను, ప్రధానమంత్రి శ్రీ నరేంద్ర మోదీ, 2020 డిసెంబర్, 7వ తేదీ ఉదయం 11 గంటల 30 నిముషాలకు వీడియో కాన్ఫరెన్సు ద్వారా ప్రారంభిస్తారు. ఆగ్రాలోని 15వ బెటాలియన్ పి.ఎ.సి. పరేడ్ గ్రౌండ్ లో నిర్వహించే ఈ కార్యక్రమానికి - కేంద్ర గృహనిర్మాణ, పట్టణ వ్యవహారాల శాఖ మంత్రి శ్రీ హర్దీప్ సింగ్ పురీ; ఉత్తర ప్రదేశ్ ముఖ్యమంత్రి శ్రీ యోగి ఆదిత్యనాథ్ తో పాటు ఇతర ప్రముఖులు కూడా హాజరుకానున్నారు.
ఆగ్రా మెట్రో ప్రాజెక్ట్ గురించి :
ఆగ్రా మెట్రో ప్రాజెక్ట్ రెండు మార్గాల్లో మొత్తం 29.4 కిలోమీటర్ల పొడవు కలిగి ఉంటుంది. ఈ మార్గాలు తాజ్ మహల్, ఆగ్రా ఫోర్ట్, సికంద్ర వంటి ప్రధాన పర్యాటక ప్రదేశాలతో పాటు రైల్వే స్టేషన్లు, బస్సు స్టాండ్లను కలుపుతాయి. ఈ ప్రాజెక్ట్ ఆగ్రా నగరంలోని 26 లక్షల జనాభాతో పాటు, ప్రతి సంవత్సరం ఆగ్రాను సందర్శించే 60 లక్షల మంది పర్యాటకుల ప్రయోజనం చేకూరుస్తుంది. ఇది చారిత్రాత్మక నగరమైన ఆగ్రాకు పర్యావరణ అనుకూలమైన మాస్ రాపిడ్ ట్రాన్సిట్ వ్యవస్థను అందిస్తుంది. 8,379.62 కోట్ల రూపాయల అంచనా వ్యయంతో చేపడుతున్న ఈ ప్రాజెక్టు నిర్మాణం 5 సంవత్సరాలలో పూర్తవుతుంది.
గతంలో, 2019 మార్చి, 8వ తేదీన, ‘సి.సి.ఎస్. విమానాశ్రయం నుండి మున్షిపులియా’ వరకు మొత్తం 23 కిలోమీటర్ల పొడవైన ఉత్తర-దక్షిణ కారిడార్ లో లక్నో మెట్రో వాణిజ్య కార్యకలాపాలను ప్రారంభించడంతో పాటు ఆగ్రా మెట్రో ప్రాజెక్టును ప్రధాని ప్రారంభించారు.
కార్మిక, ఉపాధికల్పన మంత్రిత్వ శాఖ
6 ఖాదీ సంస్థలకు రూ. 3.44 కోట్ల విలువైన రుణ మంజూరు పత్రాలను
ప్రదానం చేసిన కేంద్ర కార్మిక, ఉపాధి కల్పన శాఖ సహాయ మంత్రి  శ్రీ బండారు దత్తాత్రేయ
-‘ప్రధాన మంత్రి చొరవతో ఖాదీ విక్రయాలలో 2016-17లో 24 శాతం వృద్ధి’
-‘‘ఖాదీ ఉత్పత్తుల ద్వారా రూ.50 వేల కోట్ల అమ్మకాలు సాధించిన కెవిఐసి’’
కేంద్ర కార్మిక, ఉపాధి కల్పన శాఖ సహాయ మంత్రి  శ్రీ బండారు దత్తాత్రేయ ఆరు ఖాదీ సంస్థలకు రూ. 3.44 కోట్ల విలువైన రుణ మంజూరు పత్రాలను అందజేశారు. హైదరాబాద్ లో ఈ రోజు ఏర్పాటైన ఒక సమావేశంలో మంత్రి పాల్గొని, ప్రసంగించారు. తెలంగాణ రాష్ట్రంలో ఖాదీ సంప్రదాయాన్ని బలోపేతం చేసేందుకు కేంద్రం నడుం బిగించిందని, ప్రధాన మంత్రి శ్రీ నరేంద్ర మోదీ ఖాదీని ఒక ఉద్యమంగా తీసుకొని ప్రోత్సహిస్తున్నారని శ్రీ దత్తాత్రేయ ఈ సందర్భంగా తెలిపారు. స్వాతంత్రోద్యమ కాలంలో స్వదేశీ వస్త్రాల వాడకాన్ని ప్రోత్సహించడంలో భాగంగా ఖాదీ ఉత్పత్తులకు భారతీయులు పెద్ద పీట వేసిన సంగతిని కేంద్ర మంత్రి ఈ సందర్భంలో గుర్తు చేశారు. గ్రామీణ ప్రాంతాలలోని చేతి వృత్తుల వారికి వెన్నుదన్నుగా నిలిచి వారి ఉత్పత్తులకు మార్కెటింగ్ సౌకర్యాన్ని విస్తృతపరచవలసిన అవసరం ఎంతైనా ఉందని ఆయన చెప్పారు. శ్రీ మోదీ ఇచ్చిన పిలుపు ప్రభావంతో 2016-17 ఆర్థిక సంవత్సరంలో ఖాదీ ఉత్పత్తుల అమ్మకాలలో 24 శాతం వృద్ధి చోటు చేసుకొందని, రూ. 50 వేల కోట్ల విలువైన ఖాదీ ఉత్పత్తుల విక్రయాలు నమోదయ్యాయని, ఇది ఒక రికార్డని శ్రీ దత్తాత్రేయ చెప్పారు. మారుతున్న సాంకేతిక విజ్ఞానాన్ని అందిపుచ్చుకుంటూ ఖాదీ రంగంలో ఉత్పాదకతను పెంచాలని కేంద్ర మంత్రి పిలుపునిచ్చారు. ‘ముద్ర’ పథకంలో భాగంగా రూ. 2 లక్షల కోట్ల నిధులను చిన్న వ్యాపారుల కోసం బడ్జెట్ లో కేటాయించడం జరిగిందన్నారు. ‘ముద్ర’ బ్యాంకు ద్వారా ఇచ్చే రుణాలను రూ. 50 లక్షల స్థాయి నుండి రూ. 5 కోట్ల స్థాయికి పెంచే దిశగా ప్రయత్నాలు జరుగుతున్నట్లు మంత్రి వెల్లడించారు. ఈ పథకంలో బలహీన వర్గాల వారికి, మరీ ముఖ్యంగా ఎస్సీ, ఎస్టీ లకు ఆర్థిక సహాయం అందవలసి ఉందన్న అభిప్రాయాన్ని ఆయన వ్యక్తం చేశారు. కార్మిక రాజ్య బీమా సంస్థ  ఆధ్వర్యంలో నడిచే ఆస్పత్రులలో దుప్పట్లు, ఏప్రాన్ ల వంటి వాటిని ఖాదీవే ఎక్కువగా వినియోగించేటట్లుగా చర్యలు తీసుకుంటామని శ్రీ దత్తాత్రేయ తెలిపారు. ఈ సందర్భంగా ఎమ్ఎస్ఎమ్ఇ మంత్రిత్వ శాఖ లో భాగమైన ఖాదీ గ్రామీణ పరిశ్రమల సంస్థ , ఖాదీ ఉత్పత్తులతో ఏర్పాటుచేసిన ఒక ప్రదర్శనను మంత్రి ప్రారంభించారు. ప్రదర్శనలోని స్టాల్స్ ను ఆయన సందర్శించారు.
ప్రధాన మంత్రి శ్రీ మోదీ ప్రోత్సాహంతో దేశవ్యాప్తంగా, ప్రత్యేకించి దక్షిణాది రాష్ట్రాలలో ఖాదీ ఉత్పత్తులకు గిరాకీ ఇది వరకటితో పోలిస్తే పెరిగిందని కెవిఐసి దక్షిణ మండలం ఛైర్మన్ శ్రీ సి. చంద్రమౌళి అన్నారు. కెవిఐసి తెలంగాణ రాష్ట్ర సంచాలకుడు డాక్టర్ ఎమ్.ఎ. ఖుద్దూస్ మాట్లాడుతూ, ఖాదీ ఉత్పత్తుల అమ్మకాలను పెంచేందుకు అనేక చర్యలు చేపట్టినట్లు వివరించారు. ఆరోగ్య మంత్రిత్వ శాఖ వద్ద నుంచి రూ. 50 కోట్ల విలువైన ఆర్డర్లు లభించాయని వెల్లడించారు. కెవిఐసి ఆంధ్రప్రదేశ్ రాష్ట్ర సంచాలకుడు శ్రీ ఎమ్. భూమయ్య ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
నాగాలాండ్ వాసుల కు వారి రాష్ట్ర స్థాపన దినం నాడు శుభాకాంక్షలు తెలిపినప్రధాన మంత్రి
నాగాలాండ్ వాసుల కు వారి రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నాగాలాండ్ రాష్ట్ర స్థాపన దినం తాలూకు విశిష్ట సందర్భం లో రాష్ట్రానికి చెందిన అద్భుతమైనటువంటి జనుల కు శుభాకాంక్షలు. నాగా సంస్కృతి పరాక్రమాని కి, దయామయ విలువల కు మారు పేరు గా ఉంది. నాగాలాండ్ నివాసులు భారతదేశ వృద్ధి కి ఉత్తమమైన తోడ్పాటు ను అందిస్తున్నారు. రాబోయే సంవత్సరాల లో నాగాలాండ్ ప్రగతి ని సాధించాలని నేను ప్రార్థిస్తున్నాను.’’ అని పేర్కొన్నారు.
ఆర్థిక మంత్రిత్వ శాఖ
కోవిడ్-19 నుంచి భారత ఆర్ధిక పునరుద్ధరణ కోసం ఎంఎన్ఇఆర్జి
పథకంద్వారా ఆత్మనిర్భర్ భారత్ అభియాన్కు మద్దతుగా కేంద్ర ప్రభుత్వం-ఎన్డీబీల మధ్య 1,000 మిలియన్ డాలర్ల ఒప్పందం
‘కోవిడ్-19 ప్రభావం నుంచి భారత ఆర్థిక వ్యవస్థ పునరుజ్జీవం’ దిశగా 1,000 మిలియన్ డాలర్ల ఆర్థిక సహాయంపై కేంద్ర ప్రభుత్వం-నవ్యాభివృద్ధి బ్యాంకు  మధ్య రుణ ఒప్పందంపై ఇవాళ సంతకాలు పూర్తయ్యాయి. ఈ ఒప్పందం కింద సహజ వనరుల నిర్వహణ  సంబంధిత గ్రామీణ మౌలిక వసతుల కల్పనతోపాటు కేంద్ర ప్రభుత్వం అమలు చేస్తున్న ‘మహాత్మాగాంధీ జాతీయ గ్రామీణ ఉపాధి హామీ  పథకం కింద గ్రామీణ ఉపాధి సృష్టికి అవసరమైన వ్యయాలకు మద్దతు లభిస్తుంది.
ప్రజా సంచారంపై దేశవ్యాప్త ఆంక్షలు, వీటికితోడు కోవిడ్19 వ్యాప్తి నిరోధానికి ఆయా రాష్ట్ర ప్రభుత్వాలు విధించిన కఠిన పరిమితులేగాక అడపాదడపా స్థానికంగా అమలు చేసిన దిగ్బంధాలతో దేశీయంగా డిమాండ్-సరఫరాలు తీవ్రంగా ప్రభావితమయ్యాయి. ఫలితంగా దేశంలో ఆర్థిక కార్యకలాపాలు మందగించడంతో గ్రామీణ ప్రాంతాలుసహా ప్రత్యేకించి... సంప్రదాయేతర రంగాల కార్మికులు ఉపాధిని, ఆదాయాన్ని నష్టపోవాల్సి వచ్చింది. ఈ నేపథ్యంలో కోవిడ్-19 మహమ్మారి సృష్తించిన ప్రతికూల ఆర్థిక ప్రభావాన్ని తగ్గించడంలో ఈ కార్యక్రమం ప్రభుత్వానికి తోడ్పడటంతోపాటు కింద పేర్కొన్న రూపంలో గ్రామీణ ప్రాంతాల ఆర్థిక పునరుద్ధరణకు వీలు కల్పిస్తుంది:
- ఆర్థిక కార్యకలాపాలకు తోడ్పడే సహజ వనరుల నిర్వహణ పనులు;
- కోవిడ్-19 వ్యాప్తివల్ల సంభవించిన ఆర్థిక కార్యకలాపాల క్షీణతను ఎదుర్కొనే దిశగా గ్రామీణ డిమాండును ఉత్తేజితం చేయగల ఉపాధి సృష్టి.
సహజ వనరుల నిర్వహణ కు సంబంధించిన దీర్ఘకాలి మన్నికగల గ్రామీణ మౌలిక ఆస్తుల సృష్టితోపాటు గ్రామీణ పేదలకు- ముఖ్యంగా కోవిడ్-19 మహమ్మారి కారణంగా జీవనోపాధి కోల్పోయి పట్టణ/నగర ప్రాంతాల నుంచి స్వస్థలాలకు తిరిగి వచ్చిన వలస శ్రామికులకు ఉపాధి కల్పంచడం ఈ కార్యక్రమం లక్ష్యాలు. దీనికి సంబంధించి కుదిరిన ఒప్పందంపై కేంద్ర ప్రభుత్వం తరఫున ఆర్థిక మంత్రిత్వశాఖలోని ద్రవ్య వ్యవహారాల విభాగం సంయుక్త కార్యదర్శి శ్రీ బల్దేవ్ పురుషార్థ్, ఎన్డీబీ తరఫున ఉపాధ్యక్షుడు, ముఖ్య కార్యకలాపాల అధికారి  షియాన్ ఝూ సంతకాలు చేశారు. ఈ సందర్భంగా శ్రీ పురుషార్థ్ మాట్లాడుతూ- గ్రామీణ పేదలకు ఉపాధిసహా కోవిడ్-19 మహమ్మారి వల్ల జీవనోపాధి కోల్పోయి పట్టణ ప్రాంతాలనుంచి స్వగ్రామాలకు వచ్చిన వలస కార్మికులకు ఆదాయార్జన అవకాశాలను మెరుగుపరుస్తుందని చెప్పారు. కోవిడ్ మహమ్మారి సృష్టించిన ఆర్థిక అంతరాయాలను అధిగమించి డిమాండును ఉత్తేజపరిచే దిశగా గ్రామీణ ప్రాంతాల్లో ఉపాధి అవకాశాలను సృష్టించడానికి ఎన్డిబీ సకాలంలో అందిస్తున్న ఆర్థిక సహాయం ఎంతగానో తోడ్పడుతుందని శ్రీ పురుషార్థ్ వివరించారు.
కోవిడ్-19 మహమ్మారి సృష్టించిన ప్రతికూల ఆర్థిక ప్రభావం ఉపశమనానికి కేంద్ర ప్రభుత్వం చేస్తున్న ప్రయత్నాలకు ఈ కార్యక్రమం తోడ్పడుతుందని షియాన్ ఝ చెప్పారు. అంతేగాక ఎన్ఆర్ఎం పనులు, ఉపాధి కల్పన ద్వారా గ్రామీణ ప్రాంతాల్లో ఆర్థిక పునరుద్ధరణకు వీలు కలుగుతుందని తెలిపారు. కోవిడ్-19కు అత్యవసర ప్రతిస్పందనపై ఎన్డీబీ విధానం కింద నిధుల మంజూరుతో గ్రామీణ ఆదాయ పరిరక్షణ, గ్రామీణ వ్యయాల కొనసాగింపునకు తోడ్పాటు లభిస్తుంది. తద్వారా డిమాండ్ పెరిగి, ఆర్థిక పునరుద్ధరణకు దోహదపడుతుంది.
బ్రిక్స్ దేశాల  మధ్య అంతర-ప్రభుత్వ ఒప్పందంపై 2014 జూలై 15న సంతకాలు పూర్తయిన నేపథ్యంలో నవ్యాభివృద్ధి బ్యాంకు  ఏర్పాటైంది. వర్ధమాన దేశాలు, వికసిస్తున్న మార్కెట్ ఆర్థిక వ్యవస్థలలో మౌలిక సదుపాయాలు, సుస్థిర ప్రగతి పథకాల కోసం వనరుల సమీకరణ లక్ష్యంగా ఈ బ్యాంకు రూపుదిద్దుకుంది. కాగా, ఎన్డిబీ నుంచి లభించే ఈ బిలియన్ డాలర్ల రుణ ఒప్పందానికి 5 సంవత్సరాల అదనపు కాలపరిమితిసహా 30 ఏళ్లపాటు అమలులో ఉంటుంది.
రక్షణ మంత్రిత్వ శాఖ
వింగ్ కమాండర్ ఉత్తర కుమార్ కు ఫ్లైయింగ్ లో రాష్ట్రపతి చేతులమీదుగా వాయు సేనా పతకం 
వింగ్ కమాండర్ ఉత్తర కుమార్  ఫ్లయింగ్  జూలై 2017 నుండి సుఖోయ్ -30 MKI స్క్వాడ్రన్లో పైలట్.
04 ఆగస్టు 2020 న, వింగ్ కమాండర్ ఉత్తర కుమార్కు ఎయిర్ టు ఎయిర్ రీఫ్యూయలింగ్ ఇన్స్ట్రక్షనల్ సోర్టీని ఫ్లై చేయడానికి అధికారం లభించింది. మిషన్ సమయంలో, ఇంధనం నింపే గొట్టం మరో ఎస్యు-20 ఎంకేఐ పాడ్ నుండి విడిపోయింది, విరిగిన గొట్టం విమానం వైపు కొట్టడంతో పందిరి మరియు ఎయిర్ఫ్రేమ్ని తీవ్రంగా ప్రభావితం చేసింది; గొట్టం పగలడం వల్ల ప్రధాన ఎయిర్ క్రాఫ్ట్ ఇంధనం లీక్ అయింది. మరొక విమానం పరిసరాల్లో ఆకస్మిక విమాన డోలనాలతో కూడిన తెలియని అత్యవసర పరిస్థితిని ఎదుర్కొన్నప్పటికీ, వింగ్ కమాండర్ ప్రశాంతంగా పరిస్థితిని అంచనా వేశాడు. పూర్తి నియంత్రణలోకి తెచ్చుకున్నారు. ఇంధన లీకేజీని నిలిపివేసి, సురక్షితంగా బయటపడే కొన్ని చర్యలు తీసుకోవాలని అతను వెంటనే ప్రధాన ఎయిర్ క్రాఫ్ట్ సిబ్బందికి సూచించాడు.
విమానాన్ని నియంత్రించడానికి విమానాన్ని పైలట్ చేయడానికి అసాధారణమైన ఎగిరే నైపుణ్యం అవసరం,.వింగ్ కమాండర్ త్తమ ఫ్లైయింగ్ నైపుణ్యాలను సాధించాడు, విమానాన్ని సురక్షితంగా ల్యాండ్ చేసే విధానంపై అసాధారణ నియంత్రణ ఇన్పుట్లను ఇచ్చాడు. ల్యాండింగ్ తరువాత, గొట్టం అండర్ క్యారేజ్ డోర్తో చిక్కుకున్నట్లు కనుగున్నారు. అగ్గి గణనీయంగా పెరిగింది. ప్రాణాలను ప్రమాదంలో పడేసే తరుణంలో పైలట్లు ఇద్దరూ బయట పడ్డారు, వింగ్ కమాండర్ ఆదర్శవంతమైన ధైర్యం, పైలటింగ్ నైపుణ్యాలు అతని విమానాన్ని మాత్రమే కాకుండా ఇతర విమానాలను కూడా సురక్షితంగా కాపాడగలగడం కీలకమైనది. .
అసాధారణమైన ధైర్యానికి, వింగ్ కమాండర్ ఉత్తర కుమార్కు వాయు సేన మెడల్  ప్రదానం అయింది
హోం మంత్రిత్వ శాఖ
పాకిస్తాన్, చైనా ల నుంచి చొరబాట్ల కేసులు
గత ఆరు నెలల్లో ఇండో-పాక్ సరిహద్దు వెంబడి చొరబాట్లకు ప్రయత్నించిన కేసులు ఈ విధంగా ఉన్నాయి:
|
|
క్రమ సంఖ్య
|
|
నెల
|
|
ఇండో-పాక్ సరిహద్దు
|
|
1.
|
|
ఫిబ్రవరి , 20
|
|
-
|
|
2.
|
|
మార్చి , 20
|
|
04
|
|
3.
|
|
ఏప్రిల్ , 20
|
|
24
|
|
4.
|
|
మే , 20
|
|
8
|
|
5.
|
|
జూన్, 20
|
|
-
|
|
6.
|
|
జూలై, 20
|
|
11
గత ఆరు నెలల్లో భారత్-చైనా సరిహద్దు వెంబడి ఎలాంటి చొరబాట్లు జరగలేదు.
సరిహద్దులో చొరబాట్లను నియంత్రించడానికి ప్రభుత్వం బహుళ-స్థాయి విధానాన్ని అవలంబించింది, వీటిలో అంతర్జాతీయ సరిహద్దు / నియంత్రణ రేఖ వెంట బహుళ-అంచెల విస్తరణ, మెరుగైన మేధస్సు మరియు కార్యాచరణ సమన్వయం, సరిహద్దు ఫెన్సింగ్, సాంకేతిక పరిష్కారాలను అమలు చేయడం, చొరబాటుదారులపై సానుకూల చర్యతీసుకోవడం.
ఆరోగ్య, కుటుంబ సంక్షేమ మంత్రిత్వ శాఖ
మేఘాలయ ఆశాలు: కోవిడ్ సంక్షోభం మీద పోరులో కీలకం
నిఘా, అవగాహన పెంపును బలోపేతం చేసిన 6700 మంది ఆశాలు
మేఘాలయలో కోవిడ్ వ్యాప్తిని గుర్తించిన వెంటనే ఆశా కార్యకర్తలకు తగిన శిక్షణ ఇచ్చి బాధితుల గుర్తింపు బృందాలలోను, కంటెయిన్మెంట్ ప్రాంతాల గుర్తింపులోను వారిని భాస్వాములను చేశారు. ఆ సమయంలో రాష్ట్ర రాజధాని షిల్లాంగ్ కు 12 కిలోమీటర్ల దూరంలో 70కి పైగా ఇళ్ళున్న మాథారియా పొమ్లకరై అనే గ్రామంలో ఒక కోవిడ్ నిర్థారిత కేసు బైటపడింది. వెంటనే స్థానిక కోవిడ్ నిర్వహణ కమిటీ ఏర్పాటు చేసి అందులో ఆశా కార్యకర్త ఎస్, కుర్కళాంగ్ ను కీలక సభ్యురాలిని చేశారు.
ఆ గ్రామంలో బాధితునికి చేరువగా ఉండి వ్యాధి సోకే అవకాశమున్న 35 మందిని గుర్తించటంలో ఆమె పాత్ర కీలకంగా మారింది. మిగిలిన స్థానికులను ఇళ్ళలోనే క్వారెంటైన్ లో ఉండాల్సిందిగా సూచిస్తూ ఇళ్లలో పాటించాల్సిన పద్ధతులమీద తాను అందరికీ కౌన్సిలింగ్ చేసింది. క్రమం తప్పకుండా ఆ ఇళ్లకు వెళుతూ వాళ్ళ వైద్య అవసరాలను కూడా నెరవేర్చింది.
గ్రామ కార్యకర్తలతోకలిసి ఆమె గ్తామస్తులకు నిత్యావసర వస్తువుల వంటివి అందజేస్తూ ఇళ్లలో త్రాగునీరు సైతం అందేలా చర్యలు తీసుకుంది. మరోవైపు గ్రామంలో వైద్య సేవలు అందించటంలో ఎంతమాత్రమూ నిర్లక్ష్యం చెయ్యలేదు. గర్భిణుల ఆరోగ్య సేవలు, ప్రసవాలు, పసికందుల వైద్య సేవలు, వృద్ధుల పట్ల జాగ్రత్తలు. టీబీ, బీపీ, షుగర్ వ్యాధిగ్రస్తులను ఓ కంట కనిపెట్టటం కొనసాగిస్తూనే వచ్చింది. ప్రసవాలు సంస్థాగతంగా ఆస్పత్రులలోనే జరిగేటట్టుగా చూడటం, గర్భిణులకు, పిల్లలకు సకాలంలో టీకాలు వేయించటం లాంటి పనులు కూడా కొనసాగించింది. అవసరమైనప్పుడు స్థానిక వాలంటీర్ల సహకారమూ అందుకుంటోంది. ఆ విధంగా తన దైనందిన బాధ్యతలు నిర్వర్తిస్తూనే అదనంగా వచ్చిన కోవిడ్ బాధ్యతలు చేపట్టింది. కోవిడ్ కాని వ్యాధుల చికిత్సకు ఎలాంటి ఆటంకమూ కలగకుందానే కోవిడ్ బాధితులపట్ల జాగ్రత్తలు తీసుకోవటం ద్వారా ప్రత్యేకత చాటుకుంది.
ఆవిధంగా స్థానికులకు ఆశా కార్యకర్త తోడై నేడు పొమ్లకరై గ్రామాన్ని కోవిడ్ రహితంగా మార్చారు.
మేఘాలయలో ముందువరసలో నిలబడి పోరాడిన ఈ యోధులే వ్యాధి వ్యాప్తిని సమర్థంగా అడ్డుకోగలిగారు. కోవిడ్ కు వ్యతిరేకంగా పోరాడిన తీరులో ఆశా కార్యకర్తల సేవలను వాడుకున్న విధానం ఆ రాష్ట్రపు ఆదర్శాన్ని చాటుకుంది. అన్ని స్థాయిలలోను 6700 మంది ఆశా కార్యకర్తలు కోవిడ్ గ్రామ ఆరోగ్య అవగాహన కార్యక్రమాల్లోను, కోవిడ్ బాధితుల గుర్తింపు, వ్యాప్తి నివారణలోని వీరు భాగస్వాములయ్యారు. కంటెయిన్మెంట్ జోన్లలో సోదాలు జరపటంలో ముందున్నారు. ప్రజలలో అవగాహన పెంచుతూ చేతులు శుభ్రంగా కడుక్కోవటం, మాస్కులు ధరించటం, భౌతిక దూరం పాటించటం లాంటి జాగ్రత్తలను వివరించారు. లక్షణాలున్న వారిని సకాలంలో గుర్తించటం ద్వారా వ్యాప్తిని కూడా సమర్థంగా అడ్డుకోగలిగారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 తాజా సమాచారం
కొత్తగా నమోదవుతున్న 75% కేసులు 10 రాష్ట్రాలనుంచే
7 కోట్లు పైబడ్డ మొత్తం పరీక్షలు
గడిచిన 24 గంటల్లో మొత్తం 85,362 కోవిడ్ కేసులు నమోదయ్యాయి. ఇలా కొత్తగా నిర్థారణ జరిగిన కేసుల్లో 75% పది రాష్ట్రాలు, కేంద్రపాలిత ప్రాంతాల్లోనే కేంద్రీకృతమైనట్టు తెలుస్తోంది. ఈ జాబితాలో మహారాష్ట్ర మొదటి స్థానంలో కొనసాగుతూనే ఉంది ఆ ఒక్క రాష్ట్రంలోనే 17 వేలకు పైగా పాజిటివ్ కేసులు నమోదయ్యాయి.ఆ తరువాత స్థానాల్లో 8,000 తో ఆంధ్రప్రదేశ్, 7,000 తో కర్నాటక ఉన్నాయి.
గడిచిన 24 గంటల్లో 1089 మరణాలు నమోదయ్యాయి. వీటిలో 83% 10 రాష్ట్రాలనుంచే రావటం కూడా గమనార్హం. మహారాష్ట్రమో అత్యధికంగా 416 మరణాలు నమోదు కాగా కర్నాటకలో 86, ఉత్త్రప్రదేశ్ లో 84 మరణాలు నమోదయ్యాయి.
ప్రతి పది లక్షలమందిలో పాజిటివ్ కేసులు లెక్కించినప్పుడు జాతీయ సగటు 4278 కాగా 17 రాష్ట్రాలు, కేంద్రపాలిత ప్రాంతాలు ఈ జాతీయ సగటు కంటే తక్కువగా ఉన్నాయి.
ప్రతి పది లక్షలమందిలో మరణాలు జాతీయ స్థాయిలో సగటున 68 ఉందగా 23 రాష్ట్రాలు, కేంద్రపాలిత ప్రాంతాలు ఈ జాతీయ సగటు కంటే తక్కువ నమోదు చేసుకున్నాయి.
భారతదేశంలో తగినంతగా పరీక్షల సామర్థ్యం పెరుగుతూ వచ్చింది. మౌలిక సదుపాయాలు గణనీయంగా పెరిగాయి. ప్రస్తుతం దేశవ్యాప్తంగా 1823 లాబ్ లు ఉండగా వాటిలో 1085 ప్రభుత్వ రంగంలోను, 737 ప్రైవేటు రంగంలోను ఉన్నారు.
భారత పరీక్షల సామర్థ్యం రోజుకు 14 లక్షలు దాటింది. గడిచిన 24 గంటల్లో 13,41,535 పరీక్షలు జరిగాయి. ఇప్పటివరకు జరిపిన మొత్తం పరీక్షల సంఖ్య 7 కోట్లు దాటింది. ఈ రోజు వరకు 7,02,69,975 పరీక్షలు జరిగాయి. పెద్ద సంఖ్యలో పరీక్షలు జరపటం వలన తొలిదశలోనే పాజిటివ్ కేసులను గుర్తించి చికిత్స అందించే వెసులుబాటు కలుగుతోంది. దీనివలన పాజిటివ్ కేసులు తగ్గుముఖం పట్టటంతోబాటు మరణాలు కూడా అదుపులో ఉంటున్నాయి. ఇప్పుడు జాతీయ స్థాయి పాజిటివ్ శాతం 8.4% కాగా ప్రతి పది లక్షలమందిలో 50,920 పరీక్షలు చేశారు.
రక్షణ మంత్రిత్వ శాఖ
డిఫెన్స్ ఎక్స్ పో 022 సందర్భంగా బాంగ్లాదేశ్ & కజఖస్తాన్ ప్రతినిధి బృందాలతో ద్వైపాక్షిక చర్చలను నిర్వహించిన రక్షణ కార్యదర్శి
గుజరాత్ లోని గాంధీ నగర్ లో జరుగుతున్న 12వడిఫెన్స్ ఎక్స్ పో  సందర్భంగా బాంగ్లాదేశ్, కజఖస్తాన్ ప్రతినిధి బృందాలతో రక్షణ కార్యదర్శి డాక్టర్ అజయ్ కుమార్ 19 అక్టోబర్ 2022న ద్వైపాక్షిక చర్చలను నిర్వహించారు. బాంగ్లాదేశ్ సాయుధ దళాల డివిజన్ ప్రిన్సిపల్ స్టాఫ్ ఆఫీసర్ లెఫ్టనెంట్ జనరల్ వకర్ -ఉజ్ - జమాన్ నాయకత్వంలోని బాంగ్లాదేశ్ ప్రతినిధి బృందాన్ని ఆయన కలిశారు. ఇరు దేశాల మధ్య నడుస్తున్న కీలక ద్వైపాక్షిక రక్షణ సహకారానికి సంబంధించిన అంశాలను సమీక్షించి, రక్షణ పారిశ్రామిక సహకారాన్ని పెంచేందుకు మార్గాలను అన్వేషించారు.
అనంతరం కజఖస్తాన్ రక్షణ శాఖ సహాయ మంత్రి లెఫ్టెనెంట్ జనరల్ రుస్లాన్ ష్పెక్బయేవ్ నాయకత్వంలోని కజఖస్తాన్ ప్రతినిధి బృందంతో రక్షణ కార్యదర్శి సమావేశమయ్యారు. శిక్షణ, సంయుక్త విన్యాసాలు, సామర్ధ్య నిర్మాణంపై నిర్ధిష్ట దృష్టిని పెడుతూ రక్షణ సహకారానికి సంబంధించిన అనేక ద్వైపాక్షిక అంశాలు ఇందులో చర్చకు వచ్చాయి.
ప్రధాన మంత్రి కార్యాలయం
జూనియర్ వరల్డ్ చాంపియన్ శిప్ పతకాల జాబితా లో అగ్ర స్థానం లో నిలచినందుకు భారతదేశ శూటింగ్ బృందాన్ని ప్రశంసించిన ప్రధాన మంత్రి
జూనియర్ వరల్డ్ చాంపియన్ శిప్ లో 16 స్వర్ణ పతకాలు సహా 40 పతకాల తో పతకాల జాబితా లో అగ్ర స్థానం లో నిలచిన భారతదేశం శూటర్ లకు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో-
‘‘మన శూటర్ ల ద్వారా ఉత్కృష్టమైనటువంటి ప్రదర్శన! శూటింగ్ జూనియర్ వరల్డ్ చాంపియన్ శిప్ లో భారతదేశం 16 బంగారు పతకాల తో సహా 40 మెడల్స్ ను సాధించి పతకాల పట్టిక లో అగ్ర స్థానాన నిలచింది. శూటింగ్ బృందాని కి ఇవే అభినందన లు; వారి భవిష్యత్తు కృషి కి గాను శుభాకాంక్షలు కూడా ను. ఈ సఫలత ఎంతో మంది వర్ధమాన శూటర్ లకు ప్రేరణ ను అందించగలదు.’’
అని పేర్కొన్నారు.
Outstanding performance by our shooters! India emerges on top of the medal tally at the Shooting Junior World Championships with 40 medals including 16 Golds. Congratulations to the team and best wishes for the future. This success will inspire several budding shooters. pic.twitter.com/htz9e0SeqG
— Narendra Modi  October 10, 2021
ప్రధాన మంత్రి కార్యాలయం
మన యువత లో నూతన ఆవిష్కరణ ల తాలూకు స్ఫూర్తి ని పాదుగొల్పడం లో అటల్ టింకరింగ్ లేబ్స్ ప్రధానమైన పాత్ర ను పోషిస్తున్నాయి: ప్రధాన మంత్రి
మన యువతీ యువకుల లో నూతన ఆవిష్కరణల సంబంధి స్ఫూర్తి ని పాదుగొల్పడం లో అటల్ టింకరింగ్ లేబ్స్ ఒక ప్రధానమైనటువంటి పాత్ర ను పోషిస్తున్నాయి అని ప్రధాన మంత్రి శ్రీ నరేంద్ర మోదీ అన్నారు.
నవ పారిశ్రామికత్వం, నైపుణ్యాభివృద్ధి, ఇలెక్ట్రానిక్స్ మరియు సాంకేతిక విజ్ఞానం శాఖ సహాయ మంత్రి శ్రీ రాజీవ్ చంద్రశేఖర్ కురియచ్చిరా లో నెలకొన్న తన ఒకటో పాఠశాల సెయింట్ పాల్ లో అటల్ టింకరింగ్ లేబ్ ను ఏర్పాటు చేసిన విషయమై ఒక ట్వీట్ లో తెలియజేయగా ప్రధాన మంత్రి ఆ ట్వీట్ కు సమాధానాన్ని ఇస్తూ ఈ కింది విధం గా మరొక ట్వీట్ ను చేశారు:
“തീർച്ചയായും ഇത് നിങ്ങൾക്ക് ഒരു പ്രത്യേക നിമിഷമായിരിക്കണം!
നമ്മുടെ യുവാക്കൾക്കിടയിൽ നവീനാശയ മനോഭാവം വളർത്തുന്നതിൽ അടൽ ടിങ്കറിംഗ് ലാബുകൾ ഒരു പ്രധാന പങ്ക് വഹിക്കുന്നു.”
పెట్రోలియం- సహజ వాయువుల మంత్రిత్వ శాఖ
పెట్రోలియం ఉత్పత్తుల డిమాండ్ క్రమంగా సాధారణ స్థితికి చేరుకుంటుంది
భారతదేశం మొత్తం పెట్రోలియం ఉత్పత్తుల వినియోగం, ఈ ఏడాది మార్చి, ఏప్రిల్ చివరి వారాలలో కుదేలైతే , ఇప్పుడు పిఎస్యుల  అమ్మకాల గణాంకాల ప్రకారం, జూన్ 20 లో దాని ప్రీ-లాక్డౌన్ స్థాయిలకు క్రమంగా చేరుతోంది. ప్రపంచంలో మూడవ అతిపెద్ద చమురు వినియోగించే దేశమైన భారతదేశంలో పెట్రోలియం ఉత్పత్తుల అమ్మకాలు 2007 నుండి కనిష్టానికి పడిపోయాయి, లాక్ డౌన్ ను క్రమంగా ఎత్తివేయడం, దశలవారీగా ఆర్థిక వ్యవస్థను అన్లాక్ చేయడం ప్రారంభించడం, పారిశ్రామిక కార్యకలాపాలు, ప్రజల కదలికలను తిరిగి ప్రారంభించడానికి వీలు కల్పించడంతో, 2019 జూన్  తో పోలిస్తే మొత్తం పెట్రోలియం ఉత్పత్తుల వినియోగం 2020 జూన్  లో 88% కి చేరుకుంది. ఆర్థిక స్పెక్ట్రం అన్ని విభాగాలలో ఉత్పత్తి / పారిశ్రామిక / రవాణా కార్యకలాపాల పెరుగుదలను సూచిస్తుంది.
పారిశ్రామిక ఇంధనాలు సల్ఫర్, పెట్కోక్, నాఫ్తా డిమాండ్ వరుసగా 89.3%, 118%, 80.7% స్థాయికి చేరుకోగా, మెరైన్ ఇంధనాలు గత సంవత్సరం 138.5% స్థాయికి చేరుకున్నాయి. ఓఎంసి ల శుద్ధి కర్మాగారాల ముడి చమురు ఉత్పత్తి ఇప్పటికే 85% దాటింది, ఏప్రిల్ 20 ప్రారంభంలో 55% కంటే తక్కువగా ఉంది.
ఖరీఫ్ సీజన్లో రుతుపవనాలు సకాలంలో రావడంతో వ్యవసాయ కార్యకలాపాలు ఊపందుకోవడంతో, డీజిల్ వినియోగంలో గణనీయమైన పెరుగుదల కనిపించింది. 2020 ఏప్రిల్ స్థాయి పరిమాణంలో 96% పెరిగింది  ఎల్పిజి ఇంధనం కోసం డిమాండ్ పెరుగుతూనే ఉంది, 2019 జూన్ తో పోలిస్తే జూన్ 20 లో 16.6% బలమైన వృద్ధి సాధించింది.
అంతర్జాతీయ ప్రయాణీకుల కోసం వందే భారత్ మిషన్ కింద 33% సామర్థ్యంతో స్వదేశానికి తిరిగి వచ్చే విమానాలతో దేశీయంగా ఏవియేషన్ రంగాన్ని ప్రారంభించడంతో, ఎటిఎఫ్ వినియోగం 2020 ఏప్రిల్ స్థాయి నుండి 4 రెట్లు పెరుగుదలను నమోదు చేసింది  అదేవిధంగా, ప్రధాన రహదారి నిర్మాణ ప్రాజెక్టుల పునః ప్రారంభంతో, బిటుమెన్ వినియోగం 2019 జూన్ తో పోలిస్తే 2020 జూన్ లో 32% ఘన వృద్ధిని నమోదు చేసింది.
మొత్తంమీద అన్ని పెట్రోలియం ఉత్పత్తుల వినియోగం 2020 ఏప్రిల్ స్థాయి 49%  నుండి 2020 జూన్ లో 88% స్థాయికి పెరిగింది. లాక్ డౌన్ పరిమితుల సడలింపు, ఆర్థిక కార్యకలాపాల పునరుద్ధరణ, భారతీయ ఆర్థిక వ్యవస్థ క్రమంగా పుంజుకుంటుండడం నేపథ్యంలో ఈ పరిణామాలు చోటుచేసుకుంటున్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లూయాంజా పరిస్థితి
దేశంలో శుక్రవారం నాటికి  తొమ్మిది రాష్ట్రాలలోని  పౌల్ట్రీ పక్షులలో ఏవియన్ ఇన్ఫ్లూయాంజా నిర్ధారణ అయింది.
దీనికి తోడు పన్నెండు రాష్ట్రాలలో కాకి/ వలస/ అడవి పక్షులలోనూ ఏవియన్ ఇన్ఫ్లూయాంజా  వ్యాప్తి నిర్ధారించబడింది. ఈ జాబితాలో హర్యానా, మధ్య ప్రదేశ్, మహారాష్ట్ర, ఛత్తీస్గఢ్ , హిమాచల్ ప్రదేశ్, గుజరాత్, ఉత్తర ప్రదేశ్, ఉత్తరాఖండ్, ఢిల్లీ, రాజస్థాన్, జమ్మూ కాశ్మీర్, మరియు పంజాబ్ రాష్ట్రాలున్నాయి. ఉత్తరాఖండ్ లోని అల్మోరా  జిల్లా,
గుజరాత్ లోని సోమనాథ్  జిల్లాల నుండి వచ్చిన పౌల్ట్రీ నమూనాలలో ఏవియన్ ఇన్ఫ్లూయాంజా నిర్ధారించబడింది. జమ్మూ & కాశ్మీర్ యుటి రాష్ట్రాల్లోని  కాకులలోనూ, ఉత్తరాఖండ్ లోని తెహ్రీ శ్రేణిలోని కాలిజీ ఫెసాంట్ బర్డ్లో నిర్ధారించబడింది.
అయితే రాజస్థాన్లోని అల్వార్ జిల్లా నుండి సమర్పించిన కాకుల నమూనాలో ఏవియన్ ఇన్ఫ్లూయాంజా పరీక్షల్లో నెగటివ్ నిర్ధారణ అయినట్టు నిర్ధారణయింది.
మహారాష్ట్ర, మధ్యప్రదేశ్, ఛత్తీస్గఢ్, కేరళ ప్రభావిత కేంద్రాలలో నియంత్రణ కార్యకలాపాలు వంటి వివిధ కార్యక్రమాలు జరుగుతున్నాయి. ఏవియన్ ఇన్ఫ్లూయాంజా 2021 నియంత్రణకు సవరించి తయారు చేసిన కార్యాచరణ ప్రణాళిక ప్రకారం ప్రతిరోజు రాష్ట్రాలు / యుటీలు డిపార్ట్మెంట్కు వివరాలను అందిస్తున్నాయి. ట్విట్టర్, ఫేస్బుక్ హ్యాండిల్స్ వంటి సోషల్ మీడియా ప్లాట్ఫామ్లతో సహా ప్లాట్ఫామ్ల ద్వారా ఏవియన్ గురించి అవగాహన కల్పించడానికి డిపార్ట్మెంట్ నిరంతరాయంగా ప్రయత్నాలు చేస్తోంది.
ఏపీఎస్ /ఎంజీ